Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A
zo zasadnutia Obecného zastupiteľstva v Dobrej Vode,
ktoré sa konalo dňa 24. 3. 2015 o 18.00 hod.
	v zasadacej miestnosti Obecného úradu



Počet poslancov obecného zastupiteľstva: 7

Prítomní

René Blanárik - starosta obce
Eva Ažaltovičová, Ján Kollár, Ivana Ladvenicová, Lívia Michaličková, Gabriela Puškášová, Blanka Štefaničková - poslanci OZ Dobrá Voda

Neprítomní

Andrea Lukačovičová – ospravedlnená (dostavila sa o 18.30 h)

Program zasadnutia

1.   Otvorenie zasadnutia
2.   Schválenie programu zasadnutia, určenie zapisovateľa  a overovateľov  zápisnice, voľba   
       návrhovej komisie
3.   Kontrola plnenia uznesení z predchádzajúceho  zasadnutia  OZ  Dobrá Voda 
4.   Voľba hlavného kontrolóra Obce Dobrá Voda
5.   Schválenie VZN č. 1/2015 o podmienkach predaja výrobkov a poskytovania služieb       
      na trhových miestach a trhový poriadok v obci Dobrá Voda
6.   Žiadosť o odpustenie nájmu Ing. Vaculík Peter – Crazy cars & Zámočnícke práce
7.   Prenájom priestorov – KD kaderníctvo
8.   Prerokovanie platu starostu obce
9.   Uznesenia OZ
10. Rôzne
11. Záver. 

1. Otvorenie zasadnutia 

Zasadnutie Obecného zastupiteľstva (ďalej len OZ) Dobrá Voda otvoril a viedol René Blanárik 
– starosta obce. 

2. Schválenie programu zasadnutia, určenie zapisovateľa a overovateľov zápisnice 

Starosta obce René Blanárik skonštatoval, že na zasadnutí OZ sú prítomní 6 poslanci a OZ je uznášania schopné. Oboznámil poslancov s programom zasadnutia. Poslanci OZ nemali k predloženému programu pripomienky.

René Blanárik určil za zapisovateľku zápisnice Janu Dankovú a za overovateľov zápisnice Evu Ažaltovičovú, Ivanu Ladvenicovú.
Za predsedu návrhovej komisie starosta navrhol Líviu Michaličkovú, členovia komisie Blanka Štefaničková, Gabriela Puškášová. 

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 23/2015

Obecné zastupiteľstvo v Dobrej Vode

1. schvaľuje program zasadnutia obecného zastupiteľstva zo dňa 24.3.2015
2. určuje overovateľov zápisnice  – Eva Ažaltovičová, Ivana Ladvenicová
3. volí návrhovú komisiu v zložení
     predseda - Lívia Michaličková 
     členovia  - Blanka Štefaničková, Gabriela Puškášová
4. ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení tak, aby sa efektívne naplnil program rokovania a jeho ciele.

Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.


3. Kontrola plnenia uznesení z predchádzajúceho zasadnutia OZ Dobrá Voda

Kontrolu uznesení zo zasadnutia OZ  Dobrá Voda dňa 10.2.2015 urobila  Lívia Michaličková
a skonštatovala, že všetky uznesenia boli splnené. 

4. Voľba hlavného kontrolóra Obce Dobrá Voda

OZ Dobrá Voda v súlade s § 18a ods. (4) písmeno a) zákona č. 369/1990 Zb. o obecnom zriadení v znení neskorších predpisov vyhlásilo voľby hlavného kontrolóra obce Dobrá Voda. 
Uznesením OZ č. 250/2013a) zo dňa 18.10.2013 bola určená dĺžka pracovného času pre výkon funkcie hlavného kontrolóra Obce Dobrá Voda na 0,13 pracovný úväzok.
Písomnú prihlášku s predpísanými náležitosťami a prílohami bolo potrebné zaslať do 10.3.2015. 
Do výberového konania na hlavného kontrolóra obce sa dňa 9.3.2015 podacie číslo 232/2015 prihlásila Ing. PhDr. Veronika Opáleková, ktorá sa zúčastnila zasadnutia OZ osobne a prezentovala svoju momentálnu činnosť. 
Starosta obce prizval Návrhovú komisiu k otvoreniu obálky. 
Po otvorení obálky návrhová komisia skonštatovala, že kandidátka spĺňa stanovené požiadavky a predložila všetky potrebné doklady. 
Starosta obce upozornil poslancov, že podľa § 18a ods. (3) zákona o obecnom zriadení je na zvolenie hlavného kontrolóra potrebný súhlas nadpolovičnej väčšiny všetkých poslancov. Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 24/2015

Obecné zastupiteľstvo v Dobrej Vode

volí do funkcie hlavného kontrolóra obce Dobrá Voda  Ing.  PhDr. Veroniku  Opálekovú od   1.4.2015.

Za: 		6	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

OZ Dobrá Voda zvolilo Ing. PhDr. Veroniku Opálekovú do funkcie hlavného kontrolóra Obce Dobrá Voda počtom hlasov 6. 

5. Schválenie VZN č. 1/2015 o podmienkach predaja výrobkov a poskytovania služieb       
   na trhových miestach a trhový poriadok v obci Dobrá Voda  

Starosta obce predložil OZ na schválenie Všeobecne záväzné nariadenie (ďalej len VZN)              č. 1/2015 o podmienkach predaja výrobkov a poskytovania služieb  na trhových miestach a trhový poriadok v obci Dobrá Voda (uvedené VZN tvorí prílohu zápisnice). Návrh uvedeného VZN poslanci dostali ako materiál k dnešnému rokovaniu OZ, rovnako aj súhlasné stanovisko k Návrhu VZN od Regionálnej veterinárnej a potravinovej správy Trnava.  K danému VZN neboli v zákonnej lehote podané žiadne pripomienky. Starosta obce vyzval prítomných k diskusii. Nikto z poslancov sa do diskusie neprihlásil.
Starosta obce upozornil poslancov, že podľa § 10 ods. (5) Rokovacieho poriadku OZ v Dobrej Vode je na schválenie VZN potrebný súhlas 3/5 väčšiny prítomných poslancov OZ.
Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 25/2015

Obecné zastupiteľstvo v Dobrej Vode
schvaľuje VZN č. 1/2015 o podmienkach predaja výrobkov a poskytovania služieb  na trhových miestach a trhový poriadok v obci Dobrá Voda.

Za: 		6	
Proti: 		0
Zdržal sa: 	0
Nehlasoval:	0
Uznesenie bolo schválené počtom hlasov 6.
OZ Dobrá Voda schválilo VZN č. 1/2015 o podmienkach predaja výrobkov a poskytovania služieb  na trhových miestach a trhový poriadok v obci Dobrá Voda počtom hlasov 6. 

6. Žiadosť o odpustenie nájmu Ing. Vaculík Peter – Crazy cars & Zámočnícke práce

Starosta obce informoval poslancov, že dňa 4.3.2015, podacie č. 221/2015 bola na Obecný úrad Dobrá Voda doručená žiadosť Ing. Petra Vaculíka o odpustenie nájmu + nový zámer. Uvedený dokument poslanci dostali v materiáloch k dnešnému rokovaniu OZ.
Ing. Peter Vaculík oslovil poslancov, že je ochotný zaviesť ich priamo do haly aby situáciu videli osobne. Starosta navrhol Ing. Petrovi Vaculíkovi riešenie, aby si autá presunul do inej haly, kým sa bude situácia riešiť. S touto alternatívou pán Vaculík nebol spokojný, uvítal by prenajatie priestorov tzv. klenby.  Starosta informoval poslancov, že tieto priestory má v správe KOVO spol. s r.o.. Poslanci súhlasili s tým, že sú ochotní ísť na obhliadku uvedených priestorov. Na čas miestnej ohliadky starosta prerušil rokovanie. 
Na zasadnutie OZ sa dostavila poslankyňa Andrea Lukačovičová, starosta skonštatoval, že na zasadnutí sú prítomní 7 poslanci. 
Starosta obce prečítal zápis o prevzatí nebytových priestorov ku dňu 26.7.2014 – Ing. Petrom Vaculíkom. Sú tu uvedené všetky práce, ktoré Ing. Peter Vaculík v priestoroch realizoval. 
Pokiaľ OZ nemôže prenajať priestory klenby, Ing. Peter Vaculík žiada o odpustenie nájmu od 1.4.2015 , kým bude opravená strecha na prenajatej budove. Predná časť má výmeru  cca 80 m2.    
Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 7 poslanci. 

Uznesenie č. 26/2015

Obecné zastupiteľstvo v Dobrej Vode

schvaľuje odpustenie nájmu Ing. Vaculík Peter – Crazy cars & Zámočnícke práce v nebytových priestoroch parc. č. 1391/3, predná časť o výmere 80 m2 na obdobie od 1.4.2015 do ukončenia prác na oprave strechy. 

Za: 		7
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 7.

OZ Dobrá Voda schválilo Žiadosť o odpustenie nájmu Ing. Vaculík Peter – Crazy cars & Zámočnícke práce.

7. Prenájom priestorov – KD kaderníctvo

Obec Dobrá Voda zverejnila zámer prenájmu nehnuteľného majetku Obce Dobrá Voda, kde okrem iného ponúka na prenájom aj nebytový priestor v prístavbe KD o výmere 25 m2 v cene 10,00 Eur za m2 /rok. Ponuky bolo potrebné zaslať v lehote do 23.3.2015 do 16.00 h. Dňa 18.3.2015 bola na Obecný úrad Dobrá Voda doručená žiadosť Bohuša Saxuna zaevidovaná pod číslom 221/2015, ktorý žiada o prenájom uvedených priestorov v čase od 16.4.2015 do 15.4.2016. Uvedené priestory chce využívať za účelom dočasného skladu tovaru. 


Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 7 poslanci. 

Uznesenie č. 27/2015

Obecné zastupiteľstvo v Dobrej Vode

schvaľuje prenájom priestorov v KD Dobrá Voda – bývalé kaderníctvo Bohušovi Saxunovi na obdobie od 16.4.2015 do 15.4.2016. Výška nájomného je 10,00 €/m2/rok.

Za: 		7	
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 7.

OZ v Dobrej Vode schválilo prenájom nebytových priestorov v KD Dobrá Voda – bývalé kaderníctvo Bohušovi Saxunovi. 

8. Prerokovanie platu starostu obce

Na základe zákona č. 253/1994 Z. z. o právnom postavení a platových pomeroch starostov obcí a primátorov miest ods. (4) OZ plat starostu opätovne raz ročne prerokuje. 
Lívia Michaličková navrhla zvýšiť plat starostu obce o 6 %. O výpočte platu poslancov informovala účtovníčka obce Lucia Piačková. 
Plat je vypočítaný nasledovne 
priemerná mesačná mzda zamestnanca hospodárstva SR v roku 2014 (na základe údajov ŠÚ SR) a násobku podľa § 4 ods. 1, teda vo výške 858,00 eur x 1,65 = 1 415,70 eur, podľa § 4, ods.(2) zvýšený o 6 %, celková výška platu je zaokrúhlené na celé eurá nahor vo výške
1 501,00 € (tisíc päťstojeden eur). 

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 28/2015

Obecné zastupiteľstvo v Dobrej Vode

určuje v súlade so zákonom NR SR č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov mesačný plat starostu na 1 501,00 € (tisíc päťstojeden eur). 




Za: 		6	
Proti: 		0
Zdržal sa: 	1 Gabriela Puškášová
Nehlasoval:	0

Uznesenie bolo schválené počtom hlasov 6.
OZ Dobrá Voda určuje plat starostu obce vo výške 1 501,00 € (tisíc päťstojeden eur).


9. Uznesenia OZ

Starosta obce požiadal predsedníčku návrhovej komisie Líviu Michaličkovú o prečítanie uznesení prijatých na dnešnom zasadnutí OZ. Schválené Uznesenia OZ tvoria prílohu tejto zápisnice. 

10. Rôzne
 
Starosta obce informoval poslancov o zmene v triedenom zbere odpadov, ktorú naša obec realizuje s finančnou podporou Recyklačného fondu a ktorej cieľom je maximalizovať množstvo vytriedených druhotných surovín zo zmesového komunálneho odpadu. 
Súčasný vrecový systém triedeného zberu nahradíme zberom prostredníctvom nádob, termíny zberu zostávajú nezmenené. Zberné nádoby žltej farby o objeme 240 l budú vyhradené na zber plastov, kovov, tetrapakov a budú občanom dodané priamo do domácností. Nakoľko uvedených nádob máme zatiaľ len 44 ks, umiestnime  ich postupne tam, kde sú viacpočetné domácnosti. Zberné nádoby modrej farby o objeme 1100 l budú vyhradené na zber papiera a budú rozmiestnené v určených častiach obce. Zber skla bude naďalej prebiehať prostredníctvom rozmiestnených zelených zberných nádob v určených častiach obce.  V budúcnosti plánuje obec zakúpiť ďalšie 240 l nádoby na zber plastov, kovov a tetrapakov.
Dostali sme ponuku na zber oleja. Na obecnom úrade bude umiestnená 200 l nádoba, do ktorej môžu občania nosiť použitý olej. Dostaneme 0,20 € za liter. Odvoz zabezpečí firma Marinol. 
Starosta obce ďalej informoval poslancov o žiadosti Ivana Vaculíka podanej na obecnom úrade dňa 24.3.2015 zaevidovanej pod číslom 260/2015 o opätovné zaradenie bodu z minulého zastupiteľstva. Jedná sa o žiadosť Ing. Milana  Lacka doručenú obecnému úradu dňa 4.2.2015 zaevidovanú pod číslom 155/2015 vo veci vysvetlenia  informácií o hospodárení na Dobrej Vode, ktorá sa prerokúvala na ostatnom zasadnutí OZ, ktoré uznesením číslo 22/2015 zobralo uvedenú žiadosť na vedomie.  
K uvedenému sa vyjadril Ivan Vaculík. Požiadal starostu obce, aby ho informoval, ako odpovedal na žiadosť Milana Lacka. Starosta obce mu prečítal svoje písomné vyjadrenie. Pán Ivan Vaculík sa informoval aj na inštaláciu verejného osvetlenia, prečo sa nesvieti tam, kde sa robí. Starosta informoval pána  Ivana Vaculíka, že svetelné body sú podľa schváleného projektu a nedajú sa meniť.   
Ivan Vaculík vysvetľoval, že telefonoval zo Švédska a ponúkol nájom haly v Priemyselnom areály. Starosta obce povedal, že potrebuje písomnú žiadosť. Starosta obce sa vyjadril, že má záujem o prenájom priestorov, ale o nájme rozhodujú poslanci obce podľa stanovených podmienok v zákone o majetku obcí.  
Na základe výzvy na predkladanie žiadostí o dotácie podľa § 2 Výnosu MF SR o poskytovaní dotácií v pôsobnosti MF SR starosta obce spísal žiadosť o dotáciu na opravu a rekonštrukciu budovy obecného úradu. Žiadame o dotáciu v sume 13 500,00 €.  Obec Dobrá Voda zabezpečí spolufinancovanie z vlastných zdrojov vo výške 1 548,00 €.        

[bookmark: _GoBack]11. Záver 

Program zasadnutia obecného zastupiteľstva v Dobrej Vode bol naplnený. 
Na záver starosta obce poďakoval prítomným za účasť a zasadnutie ukončil. 

Zápisnicu zapísala: Jana Danková
Zapisovateľ zápisnice:	               ______________________________________




Overovatelia zápisnice:	               ______________________________________
				
                                                             ______________________________________






V Dobrej Vode, 24. marca 2015                                                         ______________
	      René Blanárik
	       starosta obce

